ཕྱི་ནང་གི་དངོས་པོ་ཐམས་ཅད་རང་གི་སེམས་
ཡིན་ཏེ། ཕྱྭའམ་དབང་ཕྱུག་གིས་བྱས་པའམ། རྡུལ་ཕྲ་རབ་ལས་གྲུབ་པའམ། དེ་བཞིན་
10

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
གཤེགས་པས་སྤྲུལ་པ་ལྟ་བུ་མ་ཡིན་ཏེ། དཔེར་ན་གཉིད་ཀྱིས་བསླད་པའི་རྨི་ལམ་ལ་
སོགས་པ་བཞིན་དུ་རང་གི་སེམས་ཐོག་མ་མེད་པ་ནས་ལས་དང་བག་ཆགས་མ་དག་པ་
།
ངན་པས་བསླད་པའི་རྣམ་པ་ཡིན་གྱི། ཕྱི་ནང་གྲུབ་པ་གང་ཡང་མེད་སྙམ་དུ་བསམ། དེ་
ནས་འཇོག་ཁར་ཡང་དར་རེ་ཙམ་རང་གི་སེམས་གསལ་སིང་ངེ་བ་དེར་བཞག་གོ
།ཞག་
གསུམ་མམ། ལྔའམ། བདུན་ལ་སོགས་པར་གོམས་པར་བྱའོ། །གཉིས་པ་ནི། རྨི་ལམ།
སྒྱུ་མ། གཟུགས་བརྙན། མིག་ཡོར་བཞི་ལ་བསླབ་སྟེ། དེ་རྣམས་ཀྱིའང་སྔོན་ལ་མིག་
ཡོར་ལ་བསླབ། མིག་ཡོར་གྱི་གཉིས་སུ་སྣང་བ་དེ་གཅིག་བདེན་ན་གཅིག་རྫུན་པས་
གཅིག་ཏུ་མི་འགྲོ་ལ། ཡང་གཅིག་བདེན་ན་ངོས་གཅིག་རྫུན་པས་གཅིག་ཏུ་ཐིམ་འགྲོ་བ་
བཞིན། དེ་གཉིས་ཀ་གང་ཡང་བདེན་པ་མེད་དེ། དེ་བཞིན་དུ་སེམས་འདིའང་མི་བདེན་
པར་འདུག་སྙམ་དུ་བསྒོམ། གཟུགས་བརྙན་ལ་གཉིས་ཏེ། མེ་ལོང་གི་ནང་དང༌། ཆུ་ཟླ་
གཉིས་ལས། དེ་གཉིས་ལ་འདི་ལྟར་བསླབ་སྟེ། གཟུགས་བརྙན་དེ་ཡོད་ན་དངོས་པོར་
ཡོད་པར་རིགས་པ་ལ་མི་འདུག །མེད་ན་མི་སྣང་བར་རིགས་པ་ལ་སྣང་གིན་འདུག །དེ་
བཞིན་དུ་སེམས་ཀྱང་སྒྱུ་མ་ལྟ་བུར་འདུག་སྙམ་དུ་བསམ་མོ། །སྒྱུ་མའང་རྫས་ཀྱི་དངོས་
པོ་ཇོ་མོ་དང༌། སྤྲེའུ་མཇུག་དང༌། གྱི་ན་ལ་རྟ་གླང་སོགས་སྣང་བའང་ཡོད་ན་བདེན་པར་
རིགས། མེད་ན་མི་སྣང་བར་རིགས་པ་ལས། སྣང་བ་ལྟར་སེམས་འདི་སྒྱུ་མ་ལྟ་བུར་
འགྱུར་སྙམ་དུ་བསམ། དེ་ལྟར་རྨི་ལམ་བསམས་པས་སེམས་སྒྱུ་མར་འཇུག་པས་སྒྲོ་
འདོགས་ཆོད། དེས་སེམས་ལ་བདེན་འཛིན་ལྡོག་གོ །དེ་ལྟར་དཔེ་བཞི་སོ་སོར་རེ་རེ་ལ་
ཞག་ གསུམ་གསུམ་ཙམ་ རེ་བསླབ་སྟེ། ཞག་བཅུ་གཉིས་ཙམ་རེ་བསླབ༌གསུང༌ངོ༌། །
གསུམ་པ་ནི། རང་བཞིན་མེད་པ་ཞེས་བྱ་བ་ནི་ངོ་བོ་མེད་པ། གཏད་ས་མེད་པ་ཞིག་ལ་
ཟེར་བ་ཡིན་ཏེ། དེ་ནས་སྒྱུ་མ་རང་བཞིན་མེད་པར་བློས་ཐག་བཅད་ལ། དེའི་ངང་ལ་ཅུང་
11

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
ཟད་བཞག་གོ །དེ་དག་གིས་ཐག་གཅད་པ་གསུམ་མོ། །དེ་ལྟར་སྔོན་འགྲོ་དེ་དག་སྔོན་དུ་
སོང་ནས།
གཉིས་པ་དངོས་གཞི་ལ་གཉིས་ལས། ཐབས་ཀྱི་ཕྱོགས་སུ་ལྷུང་བའི་རྣལ་
འབྱོར་པ་གསུམ་གྱིས་བརྩོན་པ་ཐ་མ་ལ་རིགས་གཉིས་ལས། རྡོ་རྗེ་སློབ་མའི་དབང་ལས་
མ་ཐོབ་པས་ནི། སྔོན་འགྲོ་དགུ་སྔོན་དུ་སོང་བས་ལྷ་དཔའ་བོ་གཅིག་པ་བསྒོམ་ཞིང༌།
ཐུགས་ཀའི་འོད་ཟེར་གྱི་སྤྲོ་བསྡུས་སྣོད་བཅུད་དཀྱིལ་འཁོར་དང་ལྷར་གསལ་བཏབ་
ནས། དེའི་བཟླས་པ་བྱེད་པའོ། །རྗེས་འོག་ལྟར་ངོ་བོ་ཉིད་གསུམ་དྲན་པར་བྱས་ནས།
གཏོར་མ་ལ་སོགས་པ་སྤྱོད་ལམ་གྱི་རྣལ་འབྱོར་གྱིས་དུས་འདའ་བར་བྱའོ། །དེ་ལྟ་བུ་
ཐུན་གཅིག་གམ་གཉིས་གསུམ་ལ་སོགས་པ་གང་འགྲུབ་བྱེད་ཅིང་ལུས་ཀྱི་དཀྱིལ་འཁོར་
བསྒོམས་ཀྱང་ལེགས། མ་བསྒོམས་ཀྱང་འགལ་བ་མེད་དོ། །དེ་ནས་འོག་ལྟར་ལྟ་བའི་
རྒྱས་གདབ་བོ། །སློབ་དཔོན་གྱི་དབང་ཐོབ་པ་ཡིན་ན། ལྷ་དཀྱིལ་འཁོར་གྱི་འཁོར་ལོར་
བསྒོམ་པ་ཡིན་ལ། གཞན་སྔ་མ་དང་འདྲའོ། །བརྩོན་པ་འབྲིང་གིས། སྔོན་འགྲོ་དགུ་ཟིན་
ནས་ཚོགས་ཀྱི་ཞིང་སྤྱན་དྲངས་པ་ནས་བརྩམས་ཏེ། ཡེ་ཤེས་པ་གཞུག་པའི་བར་རྣམ་
རྟོག་ གཞན་ གྱིས་ བར་ མ་ཆོད་ པར་བསྒོམ། དེ་ནས་ ལུས་ ཀྱི་དཀྱིལ་ འཁོར་ གསལ་
བཏབ་ནས་སེམས་ཞོག་ ཚད་ཅིག་འཇོག །རྗེས་སྔར་དང་འདྲ། དེ་ནས་ རྒྱས་ འབྲིང་
བསྡུས་གསུམ་གང་རུང་ཞིག་བླང་། དེ་ནས་ངོ་བོ་ཉིད་གསུམ་པ་བསྒོམ་སྟེ། ལྷར་སྣང་བ་
སྣང་ཕྱོགས་ཀྱི་ངོ་བོ་ཉིད། དེ་རང་བཞིན་མེད་པ་སྟོང་ཕྱོགས་ཀྱི་ངོ་བོ་ཉིད། དེ་གཉིས་
དབྱེར་མེད་པ་ཟུང་འཇུག་གི་ངོ་བོ་ཉིད་དོ། །ཟུང་འཇུག་གི་ངོ་བོ་ཉིད་ལ་བློ་ཅུང་ཟད་
བཞག་ལ། དེ་ནས་བཟླས་པ་བྱེད་དམ། མི་བྱེད་རང་གང་མོས་བྱའོ། །ལངས་ནས་འགྲོ་
ན་རྗེས་ཀྱི་ངོ་བོ་ཉིད་གསུམ་དྲན་པར་བྱས་ནས་འགྲོ་སྟེ། དཀར་དམར་དུ་སྣང་བ་སྣང་
12

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
|
ཕྱོགས། དེ་རང་བཞིན་མེད་པ་སྟོང་ཕྱོགས། དེ་གཉིས་དབྱེར་མེད་པ་ཟུང་འཇུག་གི་ངོ་བོ་
ཉིད་དེ། དེ་ལྟར་དྲན་པར་བྱས་ལ་སྤྱོད་ལམ་བྱའོ། །དེ་ལྟར་ན་ཐུན་བཞི་ཁོ་ནར་གྲངས་
ངེས་པ་དང་། ལྟ་བ་ངོ་བོ་ཉིད་བསྐྱང་བ་ནི་ཅི་ནས་ཀྱང་བསྒོམ་མོ། །གཏོར་མ་ཐུན་ཐམས་
ཅད་ལ་མ་འབྱོར་ནའང་ཐུན་ཐ་མ་ལ་རེ་རེ་མེད་ཀ་མེད་ཡིན་ནོ། །བརྩོན་པ་རབ་ལ་
གསུམ་ལས། ལྷ་བསྒོམ་པའི་ཚུལ་དང༌། ལྟ་བ་བསྐྱང་བ་ནི་སྔ་ མ་ དང་ འདྲ་ བ་ ཐུན་
བཞིའམ་དྲུག་ཏུ་བྱེད་ལ། གཙོ་བོ་ནི་ལྟ་བ་བསྐྱང་བ་ཡིན་ནོ། །ལས་ཚོགས་བསྒྲུབ་པ་ནི།
བསྙེན་པ་འབུམ་ཕྲག་བཞི་དང༌། སྦྱིན་སྲེག་ཁྲི་ཕྲག་བཞི་བྱས་ལ་རྒྱུད་ལས་གསུངས་པའི་
ལས་ཚོགས་བསྒྲུབ་པ་སྟེ། དེ་ཙམ་གྱིས་མ་གྲུབ་ན། སླར་ཡང་དེ་ཙམ་ཞིག་བྱ། དེས་ཀྱང་
མ་གྲུབ་ན་དེ་ཙམ་ཞིག་བྱ་སྟེ། མདོར་ན་བསྙེན་པ་འབུམ་ཕྲག་བཅུ་གཉིས། སྦྱིན་སྲེག་ཁྲི་
ཕྲག་བཅུ་གཉིས་བྱས་ནས་ལས་བསྒྲུབ་པའོ། །ཤེས་རབ་ཀྱི་ཕྱོགས་སུ་ལྷུང་བའི་གང་
ཟག་ལའང་གསུམ་ལས། བརྩོན་པ་ཐ་མས་ནི། སྔོན་འགྲོ་དགུ་སྔར་དང་འདྲ་བར་བྱས་
ལ༑ དངོས་གཞི་ལ་གསུམ་ལས། གསལ་བ་སེམས་ཀྱི་མཚན་ཉིད་ངོས་གཟུང་བ་ནི། ཕྱི་
ནང་གང་ལ་བལྟས་ཀྱང་གསལ་བའི་ངོ་བོར་འདུག་པ་དེ་ལ་ཆེར་བལྟས་ནས་དེའི་ངང་ལ་
རྟོག་པ་མེད་པར་འཇོག་པའོ། །དེ་ལྟ་བུ་ཐུན་གྲངས་མེད་པས་མཉམ་གཞག་ལ་བསྒོམ་
ཞིང་། རྗེས་དགེ་རྩ་བསྔོ། རྨི་ལམ་སྒྱུ་མ་ལྟ་བུའི་རྒྱས་གདབ། དེ་མ་རྟོགས་པའི་སེམས་
ཅན་ལ་སྙིང་རྗེ་བསྒོམ་མོ། །
གཉིས་པ་སྟོང་པ་སེམས་ཀྱི་རང་བཞིན་ངོས་གཟུང་བ་ནི། ཕྱི་ནང་གང་ལ་
བལྟས་ཀྱང་རང་བཞིན་གྱིས་སྟོང་སྟེ། གནས་པ་ལུས་ཀྱི་ནང་ནའང་མི་འདུག །ཕྱི་རོལ་
ནའང་མི་འདུག །དབྱིངས་ལ་བལྟས་ན་དབྱིངས་ལའང་མི་འདུག་ལ། དེས་ན་རང་བཞིན་
སྟོང་པར་འདུག་པ་དེའི་ངང་ལ་ཆེར་བལྟས་ནས་རྟོག་པ་མེད་པར་འཇོག་པའོ། །རྗེས་སྔ་
13.

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
མ་དང་འདྲའོ། །གསུམ་པ་བཅོས་མིན་སེམས་ཀྱི་ངོ་བོ་ངོས་གཟུང་བ་ནི། དེ་ལྟར་མཉམ་
པར་བཞག་པའི་དུས་སུ། གསལ་བའི་དུས་ཉིད་ན་སྟོང་། སྟོང་པའི་དུས་ཉིད་ན་གསལ་
བས། གསལ་སྟོང་གི་ངོ་བོ་དེ་ལ་མ་བཅོས་པར་ནམ་མཁའི་དཀྱིལ་ལྟ་བུ་ལ་སེམས་
འཇོག་པའོ། །རྗེས་སྔ་མ་དང་འདྲའོ། །བརྩོན་པ་འབྲིང་གིས་ནི། སྔོན་འགྲོ་དགུ་སྔོན་དུ་
སོང་ནས། དངོས་གཞི་ལ་གསུམ་ལས། ལྷ་བསྒོམ་པ་ནི། ཚོགས་ཞིང་སྤྱན་དྲང་བ་ནས་
བརྩམས་ཏེ། རིགས་བདག་གི་རྒྱས་གདབ་པའི་བར་གསལ་ཞིང་དྲག་ལ་ཡུན་ཐུང་བར་
ཐུན་བཞི་ལ་སོགས་པར་ཉམས་སུ་བླངས་ནས་དེ་ལ་སེམས་ཅུང་ཟད་འཇོག་པའོ། །རྗེས་
ངོ་བོ་ཉིད་གསུམ་བསྐང་སྟེ་སྔ་མ་དང་འདྲའོ། །གཉིས་པ་དབང་བླང་བ་ནི། ལམ་དུས་ཀྱི་
དབང་རྒྱས་བསྡུས་གང་རུང་ཞིག་ལེན་པའོ། །གསུམ་པ་སེམས་གཟུང་བ་ལ་སྤྱི་ལ་སེམས་
གཟུང་བ་དང་། བྱེ་བྲག་ལ་སེམས་གཟུང་བ་གཉིས་ཀྱི། དང་པོ་ལ་བཞི་ལས། བསྒོམ་
པས་གསལ་གདབ་པ་ནི། དཀྱིལ་འཁོར་གྱི་འཁོར་ལོ་ཙམ་ལ་དམིགས་ནས་གསལ་ན་
གསལ་ཏེ་འཕྲོ་གཅད། མི་གསལ་ན་མི་གསལ་ཏེ་འཕྲོ་ གཅད། ཅེས་པའི་ ཚུལ་ གྱིས་
བསྒོམ། དེ་ལྟར་བྱས་ཀྱང་མི་གསལ་ན། རང་གིས་བརྗོད་པས་གསལ་ གདབ་ པ་ནི།
སྤྱན་དབུ་མ་སྤྱན་རྩ་ཁྲོ་ཞིང་དམར་བ། ཞེས་བརྗོད་ལ། སྔ་མ་བཞིན་དུ་བསམ་གཏན་གྱི་
དུག་དབྱུང་ཞིང་བསྒོམ། དེས་ཀྱང་མི་གསལ་ན། གཞན་གྱིས་བརྗོད་པས་གསལ་གདབ་
པ་ནི། གཞན་ཞིག །སྤྱན་དབུ་མ། ཞེས་བརྗོད་དུ་བཅུག་ལ། ཡང་བསམ་གཏན་གྱི་དུག་
དབྱུང་ལ་བསྒོམ། དེས་ཀྱང་མི་གསལ་ན། བལྟས་པས་གསལ་གདབ་ཅེས་བྱ་བ། སྤྱན་
དབུ་མ་ཤིན་ཏུ་མཛེས་པ་ཞིག་བྲིས་ལ། དེ་ལ་བལྟས་ནས་བསམ་གཏན་གྱི་དུག་དབྱུང་
ཞིང་བསྒོམ་མོ། །
གཉིས་པ་བྱེ་བྲག་གི་སེམས་གཟུང་ཚུལ་ལ་ཕྱི་ནས་འཛིན་པ་དང༌། ནང༌
14

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
,
!,
ནས་འཛིན་པའི་ལུགས་གཉིས་ལས། དང་པོ་ལྟར་ན། ལམ་རྒྱས་པ་ལྟར་རང་གི་སྤྱན་
དབུ་མ་ནས་བརྩམས་ཏེ་སྣོད་བཅུད་ལྷར་གསལ་བའི་བར་ལ་སེམས་འཛིན་ལ། གཉིས་
པ་ལྟར་ན། དབུའི་གཙུག་ཏོར་གྱིས་འཁོར་ལོ་གསལ་གདབ་པ་ནས་བརྩམས་ཏེ་ཕོ་བྲང་
དྲུག་གི་ལྷ་ནས་སྣོད་བཅུད་ལྷར་གསལ་བའི་བར་ལ་རིམ་གྱིས་སེམས་འཛིན་ཏེ། གཟུང་
བའི་ཐབས་ནི་སྔ་མ་བཞིན་ནོ། །གཟུང་ཚུལ་གཉིས་པོ་འདི་རང་གི་བློ་ལ་གང་འཕྲོད་པ་དེ་
བསྒོམ་གྱི། གཉིས་ཀ་བསྒོམ་དགོས་པ་ནི་མ་ཡིན་ནོ། །རྗེས་སྔ་མ་དང་འདྲའོ། །རྣལ་
འབྱོར་ནང་ལ་མཆོག་ཏུ་གཞོལ་བ་འདི་ལ་ནི་བཟླས་པ་དང་། གཏོར་མ་དང་། མདོ་ཟློས་
ལ་སོགས་པ་མི་བྱེད་པར་མཉམ་གཞག་བསྐྱེད་རིམ་ལ་སེམས་གཟུང་ཞིང་བསྒོམས་ནས་
རྗེས་ཀྱི་ལྟ་བ་དང་བསྲེ་གསུང་བས། ངོ་བོ་ཉིད་གསུམ་བསྒོམ་ཞིང༌། ཐུན་བཞི་ལ་སོགས་
པར་ཉམས་སུ་ལེན་པའོ། །བརྩོན་པ་རབ་ཀྱིས། སྔོན་འགྲོ་སྔར་དང་འདྲ་བར་བྱས་ནས།
དངོས་གཞི་ལ། ཉམས་ལེན་གྱི་བྱེ་བྲག་ཅེས་ལྔ་ལས། གསལ་བ་སེམས་ཀྱི་མཚན་ཉིད།
སྟོང་པ་སེམས་ཀྱི་རང་བཞིན། བཅོས་མིན་སེམས་ཀྱི་ངོ་བོ་གསུམ་ནི་སྔ་མ་དང་འདྲ་ལ།
དེ་ནས་སྦྱང་བ་ཁྱད་པར་ཅན་གྱི་གནད་ལ། ལུས་སྦྱང་བ་ཟླ་བ་དྲུག་སྔོན་དུ་འགྲོ་དགོས་
ཏེ༑ དེའི་སྔོན་དུ་མཐུན་རྐྱེན་དང་འགལ་རྐྱེན་གྱི་གསག་སྦྱང་གཉིས་སྔོན་དུ་སོང་ནས།
གནས་དབེན་པར་ཉི་ཟེར་དང་ལྷགས་པ་མེད་པར། ས་བདེ་བར་སྟན་འབོལ་བ་རྒྱ་ཆེ་
བའི་སྟེང་དུ་སྔོན་འགྲོ་བསྒོམ་པ་གསུམ་བྱས་ལ། ཕྲིན་ལས་སུམ་ཅུ་རྩ་གཉིས་དང་པོ་ཡས་
རིམ་དུ་ཚར་གཅིག །དེ་ནས་མས་རིམ་དུ་ཚར་གཅིག །གང་ཟིན་ནས་ཐམས་ཅད་ཚང་
བར་ཚར་གཅིག་སྟེ། དེ་ལྟར་དགུ་བཅུ་རྩ་དྲུག་ཐུན་རེ་ལ་བྱ་སྟེ། དེ་ལྟ་བུ་ཐུན་གསུམ་མམ།
གཉིས་སམ། གཅིག་གང་གྲུབ་ཟླ་བ་དྲུག་ཏུ་བྱའོ། །དེའང་སྐྱེ་བ་འདི་ལ་དངོས་གྲུབ་
འཐོབ་པར་འདོད་ན་ལུས་སྦྱང་བ་གནད་དུ་ཆེ་བ་ཡིན་གསུང་ངོ་། །དེ་ནས་ངག་སེམས་
15

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
༔
I A
སྦྱང་བ་ལམ་རྒྱས་པ་ལྟར་བྱའོ། །སྲོག་རྩོལ་ལ་སོགས་པ་སྔོན་དུ་སོང་ནས་འོག་རླུང་
བསྐྱོད་པ་ལུས་ཀྱི་རྦ་རླབས་ཀྱི་གནད་ནི་རླུང་སྦྱོར་བདུན། གཏུམ་མོའི་དམིགས་པ་བཅོ་
བརྒྱད་ལ་ལམ་རྒྱས་པ་ལྟར་བསྒོམ། དེ་དག་གི་སྐབས་སུ་བོགས་འབྱིན་བརྒྱད་ཀྱི་གནད་
ཀྱི་བོགས་དབྱུང་ངོ་། །དེ་ནས་འོག་རླུང་བསྐྱོད་པ་ལུས་ཀྱི་རྦ་རླབས་དངོས། དེ་ནས་ངག་
འདྲེན་པ་ཞི་བའི་གནད། དེ་ནས་ངག་འདྲེན་པ་དྲག་པོའི་གནད། དེ་ནས་ལྟ་བ་གསོ་བ
ཕྱག་རྒྱ་ཆེན་པོའི་གནད་དབང་གསུམ་པའི་ལམ་སྟེ། ལམ་རྒྱས་པའི་གཞུང་དང་འདྲ་ལ།
དེ་ནས་ཏིང་ངེ་འཛིན་སེམས་ཀྱི་རྦ་རླབས་ཀྱི་གནད་དེ་གཞུང་ཇི་ལྟ་བའོ། །
ད་ནི་ཐུན་གྱི་ངེས་པ་བྲི་བར་བྱ་སྟེ། གང་ཟག་ཐམས་ཅད་ལ་དགོས་པའི་
སྔོན་འགྲོ་ལ་གཉིས་ལས། ཁྲིད་ཀྱི་སྔོན་འགྲོ་ལ་གསག་སྦྱང་གཉིས། འཁོར་བའི་ཉེས་
དམིགས་བསམ་པ་གསུམ། ཐུན་གྱི་སྔོན་འགྲོ་ལ་ལུས་ངག་ཡིད་གསུམ་གནད་ལ་དབབ་
པ་གསུམ། སྔོན་འགྲོ་གསུམ་ལས་བྱམས་པ་བསྒོམ་པ་ལ་གསུམ། སྙིང་རྗེ་ལ་གསུམ།
བྱང་ཆུབ་ཀྱི་སེམས་བསྒོམ་པ་ལ་ལྔ། ཤེས་རབ་ཀྱི་བྱ་བ་ལ་ཐག་གཅད་པ་གསུམ་སྟེ།
ཐུན་ཉི་ཤུའོ། །དངོས་གཞིའི་ཐབས་ཀྱི་ཐ་མ་ལ་ལྷ་བསྒོམ་པ་དང་། ལྟ་བའི་རྒྱས་གདབ་པ་
གཉིས། འབྲིང་ལ་ལྷ་བསྐྱེད་པ། དབང་བླང་བ། རྒྱས་གདབ་པ་སྟེ་གསུམ། རབ་ལ་ལྷ་
བསྒོམ། ལྟ་བ་བསྐྱང་། ལས་ཚོགས་བསྒྲུབ་པ་སྟེ་གསུམ་མོ། །ཤེས་རབ་ཀྱི་ཐ་མ་ལ།
གསལ་བ་སེམས་ཀྱི་མཚན་ཉིད། སྟོང་པ་སེམས་ཀྱི་རང་བཞིན། བཅོས་མིན་སེམས་ཀྱི་
ངོ་བོ་སྟེ་གསུམ། འབྲིང་ལ་ལྷ་བསྒོམ་པ། དབང་བླང་བ། སྤྱི་ལ་སེམས་གཟུང་བ་ལ་བཞི།
བྱེ་བྲག་ཏུ་སེམས་གཟུང་བ་ལ་གཅིག་སྟེ་ལྔ། རབ་ལ་གསལ་བ་སེམས་ཀྱི་མཚན་ཉིད།
སྟོང་པ་སེམས་ཀྱི་རང་བཞིན། བཅོས་མིན་སེམས་ཀྱི་ངོ་བོ་སྟེ་གསུམ། སྦྱང་བ་ཁྱད་པར་
ཅན་གྱི་གནད་ལ་གསུམ། རླུང་སྦྱོར་བདུན། གཏུམ་མོའི་དམིགས་པ་བཅོ་བརྒྱད། ལུས་
16

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
ཀྱི་རྦ་རླབས། ངག་འདྲེན་ཞི་བ། དྲག་པོ། གསུམ་པའི་ལམ་ལ། སྔོན་འགྲོ་ལམ་བསྡུས་
པ་བཞིན་བྱ། དངོས་གཞི་ལ་བསླབ་ཚུལ་ལྔ། མཉམ་པར་སྦྱར་བ་བསྲུབ་ཚུལ་ཏེ་བརྒྱད་
དོ༑ ༑རྗེས་ནི་ཞར་བྱུང་ངོ༌། །སེམས་ཀྱི་རྦ་རླབས་ལ་གསུམ་སྟེ། ཐུན་ཞེ་ལྔའོ། །གང་ཟག་
དབང་པོ་རབ་འབྲིང་གསུམ་གྱི་ཁྲིད། །རྗེ་བཙུན་བླ་མའི་གསུང་དང་མི་འགལ་བར། །
གསལ་བར་བགྱིས་ལ་ནོངས་པ་བཟོད་མཛད་ཅིང༌། །དགེ་བས་ལྷན་སྐྱེས་ཡེ་ཤེས་མཐར་
ཕྱིན་ཤོག །དབང་པོ་རབ་འབྲིང་གསུམ་གྱི་བཀྲི་བའི་ཁྲིད་རིམ་གྱི་གསལ་བྱེད་ཉུང་ངུ་རྣམ་
གསལ་ཞེས་བྱ་བ་འདི། བསམ་གཏན་པ་ཤཱཀྱ་བཟང་པོ་ཞེས་བྱ་བས་ཡང་ཡང་དུ་བསྐུལ་
བའི་ངོར་བཙུན་པ་བསོད་ནམས་རྒྱལ་མཚན་གྱིས་སྦྱར་བ་དགེའོ། །སརྦ་དཱ་མངྒ་ལཾ། བྷ་
བ་ཏུ།། །།
17

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
༔